ઘટના પગલે જેકોટ પહોંચેલી જીઆરપીએ બંનેના મૃતદેહ દાહોદ લાવીને તેમના કપડાંની તપાસ કરતાં તેમના ફોટો અને મોબાઇલ નંબર લખેલા કાગળ મળી આવ્યા હતાં. જેથી બંનેના પરિવારને આ ઘટનાની જાણ કરવામાં આવતાં મૃતકોમાં આણંદ જિલ્લાના બોરસદ તાલુકાના નીશ્રયા ગામના ભરત અરવીંદ ઠાકોર અને ખંભાત તાલુકાના વટાદરા ગામની મંજુલાબેન બુધાભાઇ ઠાકોર હોવાનું જાણવા મળ્યું હતું. ક્યારે અને કેમ આવ્યા હતાં તે જાણવા મળ્યું નથી. મંગળવારે ભરતના પરિવારના લોકો દાહોદ ધસી આવ્યા હતાં જ્યારે મંજુલાબેનના પરિવારની પોલીસ રાહ જોઇ રહી હતી. જીઆરપીએ અકસ્માતે મોત અન્વયે ગુનો નોંધીને તપાસ શરૂ કરવામાં આવી છે.